Rebecca Romijn

**Rebecca Alie Romijn** (, 6. studenog 1972.) američka je filmska i televizijska glumica te bivši model, poznata po ulogama mutantice **[[Mystique|Raven Darkholme/Mystique]]** u serijalu filmova *[[X-Men (2000)|X-Men]]*, te Alexis Meade u seriji *[[Ugly Betty]]*.

## Biografija

### Rani život

Romijn (izgovara se *Ro-maine*) rođena je u kalifornijskom gradu Berkeleyu. Njeni su roditelji Jaap Romijn, izrađivač namještaja, te Elizabeth Kuizenga, učiteljica engleskog jezika i autorica udžbenika. Njen otac, rođen u Barnevaldu, Nizozemac je, a njena je majka druga generacija nizozemskih Amerikanaca koja je Rebeccinog oca upoznala tijekom studija u Europi. Rebeccin djed (s majčine strane), dr. Henry B. Kuizenga, bio je prezbiterijanski ministar i profesor teologije. Mnogi navode kako je jednom imala nadimak *"Jolly Blonde Giant"* (*Vesela plava diva*), kasnije je priznala kako je to sama izmislila 'kao šalu'. Tijekom studija glazbe na Sveučilištu California, Santa Cruz, počela se baviti manekenstvom, te se naposljetku preselila u Pariz, Francusku, i provela tamo nešto više od dvije godine.

### Karijera

Među ostalim poslovima, Romijn je bila jedan od model za jedan od brojeva časopisa *[[Sprots Illustrated]]*, te za Victoria's Secret. Isto tako, bila je voditeljica MTV emisije *House of Style* od 1998. do 2000. godine. Romijn je poliglotkinja, i tečno govori francuski i nizozemski jezik. Rebecca je konstantno među godišnjim popisima najljepših žena na svijetu u izdanjima časopisa kao što su *Maxim* (2003.-2007.), *AskMen.com* (2001.-2003., 2005.-2006.) i *FHM* (2000.-2005.).

Godine 2000., Romijn je dobila prvu važniju filmsku ulogu. Glumeći zavodljivu mutanticu Mystique u filmu *[[X-Men (2000)|X-Men]]*, Romijn se kasnije pojavila u drugom nastavku istoimenog filma 2003. godine (*[[X-Men 2]]*), te 2006. godine u trećem (*[[X-Men: Posljednja fronta]]*). U navedenim filmovima, njen se kostim sadržavao samo od plave šminke koja je prekrivala njeno inače potpuno golo tijelo, te strateški smještenih proteza. U filmu *X-Men 2*, pojavila se u jednoj od scena u njenom "normalnom" obliku, a kasnije u filmu *X-Men: The Last Stand*, pojavila se kao crnokosa Mystique, lišena njenih mutantskih moći. U filmu Briana De Palma, *[[Femme Fatale (2002)|Femme Fatale]]* (2002.) dobila je svoju prvu vodeću ulogu. Glumila je i u filmovima kao što su *[[Rollerball (2002)|Rollerball]]*, *[[Punisher (2004)|Punisher]]* i *[[Bogomdan (2004)|Bogomdan]]*. Igrala je vodeću ulogu u kratkotrajnoj televizijskoj seriji *[[Pepper Dennis]]*. Serija je prikazala Rebeccine mngostruke talente u komediji, pjevanju, manekenstvu, drami i avanturi.

U prosincu 2007. godine, Rebecca se prvi put pojavila u televizijskoj seriji *[[Ružna Betty]]* kao stalna glumačka postava. Tumači Alexis Meade, transženu i sestru vodećeg lika Daniela Meadea.

### Osobni život

Udala se za glumca Johna Stamosa 19. rujna 1998. godine. Tijekom njihova braka, koristila je ime **Rebecca Romijn-Stamos** kako u osobnom tako i u profesionalnom životu. Par je najavio njihov razvod 12. travnja 2004., a službeno se razveo 1. ožujka 2005. Otada, Rebecca ponovo koristi njeno rodno ime.

Dana 19. rujna 2005., Rebecca je najavila njene zaruke s glumceom Jerryjem O'Connellom. Datum najave doveo je do nekih kontroverza, jer bi tog datuma bila njena sedma godišnjica braka s Johnom Stamosom (da su ostali u braku).

Dana 14. srpnja 2007. Rebecca se udala za Jerryja O'Connella u Ojaiu, Kaliforniji.

## Filmografija

### Film

* *[[Prljavi posao (1998)|Prljavi posao]]* (1998.)
* *[[Austin Powers: Špijun koji me hvatao]]* (1999.)
* *[[X-Men (2000)|X-Men]]* (2000.)
* *[[Femme Fatale (2002)|Femme Fatale]]* (2002.)
* *[[S1m0ne]]* (2002.)
* *[[Rollerball (2002)|Rollerball]]* (2002.)
* *[[X-Men 2|X2: X-Men United]]* (2003.)
* *[[Punisher (2004)|Punisher]]* (2004.)
* *[[Bogomdan (2004)|Bogomdan]]* (2004.)
* *[[X-Men: Posljednja fronta]]* (2006.)
* *[[Frka u gradu]]* (2006.)
* *[[Alibi (2006)|Alibi]]* (2006.)
* *[[Magneto]]* (2009.)

### Televizija

* *[[Friends|Prijatelji]]* (Epizoda: *The One With the Dirty Girl*) (1997.)
* *[[Jack i Jill]]* (2000.)
* *[[Pepper Dennis]]* (2006.)
* *[[Ugly Betty]]* (2007.)

## Reference

## Vanjske veze
*